ᱵᱷᱟᱭᱪᱩᱝ ᱵᱷᱩᱴᱤᱭᱟ

ᱵᱷᱟᱭᱪᱩᱝ ᱵᱷᱩᱴᱤᱭᱟ (ᱡᱟᱱᱟᱢ ᱒᱕ ᱰᱤᱥᱮᱢᱵᱚᱨ ᱑᱙᱗᱖) ᱟᱨᱵᱟᱝ ᱵᱟᱭᱪᱩᱝ ᱵᱷᱩᱛᱤᱭᱟ ᱫᱚ ᱥᱤᱧᱚᱛ ᱨᱤᱱᱤᱡ ᱢᱟᱨᱮ ᱯᱨᱚᱯᱷᱮᱥᱚᱱᱟᱞ ᱯᱷᱩᱴᱵᱚᱞ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱥᱴᱨᱟᱭᱠᱚᱨ (striker) ᱞᱮᱠᱟᱛᱮ ᱮᱱᱮᱡ ᱛᱟᱦᱮᱸᱫ ᱾. ᱡᱮᱡᱮᱛᱤᱭᱟᱹᱨᱤ ᱛᱷᱚᱠ ᱨᱮ ᱵᱷᱩᱴᱤᱭᱟ ᱫᱚ ᱥᱤᱧᱚᱛᱤᱭᱟᱹ ᱪᱤᱸᱰᱩ ᱮᱱᱮᱡ ᱨᱤᱱᱤᱡ ᱟᱨᱥᱟᱞ ᱥᱟᱵᱤᱡ (torchbearer) ᱢᱮᱱᱛᱮ ᱠᱚ ᱢᱮᱛᱟᱭᱟ ᱾ ᱩᱱᱤ ᱫᱚ ᱟᱡᱟᱜ ᱛᱷᱟᱹᱭᱟᱹ ᱨᱮᱱᱟᱜ ᱥᱠᱤᱞ ᱧᱮᱞ ᱠᱟᱛᱮ "ᱥᱤᱠᱤᱢᱤᱥ ᱥᱱᱟᱭᱯᱚᱨ (Sikkimese Sniper)" ᱢᱮᱱᱛᱮ ᱦᱚᱸ ᱠᱚ ᱵᱟᱭᱱᱟ ᱮᱭᱟ ᱾ ᱯᱮ ᱫᱷᱟᱣ ᱤᱱᱰᱤᱭᱟᱱ ᱯᱞᱮᱭᱟᱨ ᱚᱯᱷ ᱫᱤ ᱭᱟᱨ ᱢᱟᱹᱱ ᱟᱢᱮᱴᱤᱭᱟᱹ ᱟᱭᱤᱹ ᱮᱢᱹ ᱵᱤᱡᱚᱭᱟᱱ ᱢᱮᱱ ᱞᱮᱠᱟᱛᱮ, ᱵᱷᱩᱴᱤᱭᱟ ᱫᱚ ᱥᱤᱧᱚᱛᱤᱭᱟᱹ ᱪᱤᱸᱰᱩ ᱠᱷᱮᱞᱚᱸᱰ ᱞᱟᱹᱜᱤᱫ ᱪᱟᱸᱫᱚ ᱵᱚᱸᱜᱟᱭᱤᱡ ᱜᱤᱯᱷᱴ ᱠᱟᱱᱟᱭ ᱾

ᱦᱩᱛᱤᱭᱟ ᱫᱚ ᱯᱩᱱ ᱫᱷᱟᱣ ᱤᱥᱴ ᱵᱮᱝᱜᱚᱞ ᱠᱞᱚᱵᱽ ᱨᱮ ᱠᱟ.ᱢᱤ ᱟᱠᱟᱫᱟᱭ, ᱡᱟᱦᱟᱸ ᱨᱮ ᱩᱱᱤ ᱫᱚ ᱟᱡᱟᱜ ᱠᱮᱨᱤᱭᱚᱨ ᱮ ᱮᱦᱚᱵ ᱞᱮᱫ-ᱟ ᱾ ᱑᱙᱙᱙ ᱥᱟᱞᱮ ᱨᱮ ᱤᱝᱞᱤᱥ ᱠᱞᱚᱵᱽ ᱵᱚᱨᱤ ᱨᱮ ᱥᱮᱞᱮᱫ ᱞᱮᱱ ᱛᱟᱭᱚᱢ, ᱩᱱᱤ ᱫᱚ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱯᱷᱩᱴᱵᱚᱞ ᱠᱷᱮᱞᱚᱸᱰᱤᱭᱟᱹᱭ ᱵᱮᱱᱟᱣ ᱮᱱᱟ ᱡᱟᱦᱟᱸᱭ ᱤᱣᱨᱳᱯᱤᱭᱚ ᱠᱞᱚᱵᱽ ᱥᱟᱶ ᱠᱚᱱᱴᱨᱚᱠᱴ ᱮ ᱥᱩᱦᱤ ᱞᱮᱫᱼᱟ ᱟᱨ ᱢᱚᱦᱚᱢᱚᱫᱽ ᱥᱟᱞᱤᱢ ᱛᱟᱭᱚᱢ ᱤᱣᱨᱳᱯ ᱨᱮ ᱯᱨᱚᱯᱷᱮᱥᱱᱟᱞ ᱞᱮᱠᱟᱛᱮ ᱠᱷᱮᱞ ᱞᱮᱫᱼᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱢᱟᱞᱮᱥᱤᱭᱟᱱ ᱯᱷᱩᱴᱵᱚᱞ ᱠᱞᱟᱵᱽ ᱯᱮᱨᱟᱠ ᱯᱷᱮᱰᱮᱨᱮᱥᱚᱱ ᱨᱮ ᱢᱤᱫ ᱠᱷᱟᱴᱚ ᱚᱠᱛᱚ ᱞᱟᱹᱜᱤᱫ ᱮ ᱠᱷᱮᱞ ᱞᱮᱫ-ᱟ ᱾ ᱱᱚᱣᱟ ᱥᱟᱶᱛᱮ ᱩᱱᱤ ᱡᱮ.ᱥᱤ.ᱴᱤ. ᱢᱤᱞᱥ ᱞᱟᱹᱜᱤᱫ ᱦᱚᱸᱭ ᱠᱷᱮᱞ ᱟᱠᱟᱫᱟ, ᱡᱟᱦᱟᱸ ᱫᱚ ᱟᱡᱟᱜ ᱚᱠᱛᱚ ᱨᱮ ᱢᱤᱫ ᱫᱷᱟᱣ ᱞᱤᱜᱽ ᱮ ᱡᱤᱛᱠᱟᱹᱨ ᱞᱮᱱᱟ; ᱟᱨ ᱢᱳᱦᱚᱱ ᱵᱟᱜᱟᱱ ᱠᱷᱚᱱ ᱟᱡᱟᱜ ᱡᱟᱱᱟᱢ ᱫᱤᱥᱚᱢ ᱨᱮ ᱟᱨᱭᱟ ᱚᱠᱛᱚ ᱠᱷᱚᱱ ᱢᱤᱫ ᱫᱷᱟᱣ ᱞᱤᱜᱽ ᱵᱟᱭ ᱫᱟᱲᱮᱞᱮᱱᱟ ᱾ ᱱᱮᱦᱨᱩ ᱠᱳᱯ, ᱮᱞ.ᱡᱤ. ᱠᱳᱯ, ᱥᱟᱯᱷ ᱪᱟᱢᱯᱤᱭᱟᱱᱥᱤᱯ ᱯᱮ ᱫᱷᱟᱣ ᱟᱨ ᱮ.ᱮᱯᱷ.ᱥᱤ. ᱪᱮᱞᱮᱧᱡᱽ ᱠᱳᱯ ᱡᱤᱛᱠᱟᱹᱨ ᱠᱟᱛᱮ ᱟᱡᱟᱜ ᱡᱮᱡᱟᱹᱛᱤᱭᱟᱹᱨᱤ ᱯᱷᱩᱴᱵᱚᱞ ᱢᱟᱱᱚᱛ ᱮ ᱟᱢᱮᱴ ᱟᱠᱟᱫᱼᱟ ᱾ ᱩᱱᱤ ᱫᱚ ᱡᱟᱹᱥᱛᱤ ᱮᱱᱮᱡ ᱟᱠᱟᱫ ᱥᱤᱧᱚᱛ ᱨᱤᱱᱤᱡ ᱫᱚᱥᱟᱨ  ᱠᱷᱮᱞᱚᱱᱰᱤᱭᱟᱹ ᱦᱚᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱘᱐ ᱜᱚᱴᱟᱝ ᱡᱮᱡᱟᱹᱛᱤᱭᱟᱹᱨᱤ ᱠᱷᱮᱞᱚᱱᱰ ᱮ ᱠᱷᱮᱞ ᱟᱠᱟᱫᱼᱟ ᱾ 1995 ᱥᱟᱹᱦᱤᱛ ᱨᱮ 18 ᱥᱮᱨᱢᱟ 90 ᱢᱟᱦᱟ ᱩᱢᱮᱨ ᱨᱮ ᱱᱮᱦᱮᱨᱩ ᱠᱳᱯ ᱨᱮ ᱡᱮᱨᱤ ᱡᱤᱨᱥᱟᱝᱜᱟ ᱛᱟᱭᱚᱢ ᱩᱱᱤ ᱫᱚ ᱵᱷᱟᱨᱚᱛ ᱨᱮᱱ ᱫᱚᱥᱟᱨ ᱦᱩᱰᱤᱧ ᱟᱱ ᱡᱮᱼᱡᱟᱹᱛᱤᱭᱟᱹᱨᱤ ᱜᱳᱞ ᱥᱠᱚᱨᱟᱨ ᱮ ᱛᱟᱦᱮᱸ ᱠᱟᱱᱟ ᱾

ᱮᱛᱚᱦᱚᱵ ᱡᱤᱭᱚᱱ
ᱵᱷᱟᱭᱪᱩᱝ ᱵᱷᱩᱴᱤᱭᱟ ᱫᱚ ᱢᱤᱫ ᱪᱟᱹᱥᱤ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡ ᱨᱤᱱ ᱮᱸᱜᱟᱛ ᱟᱯᱟᱛ ᱵᱟᱱᱟᱨ ᱜᱮ ᱥᱤᱠᱠᱤᱢ ᱨᱮ ᱪᱟᱹᱥᱤ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱞᱟᱦᱟ ᱫᱚ ᱟᱡ ᱨᱤᱱ ᱟᱭᱳ ᱵᱟᱵᱟ ᱟᱡᱟᱜ ᱯᱷᱩᱴᱵᱚᱞ ᱮᱱᱮᱡ ᱪᱮᱛᱟᱱ ᱜᱚᱨᱚᱡᱽ ᱵᱟᱹᱠᱤᱱ ᱠᱩᱥᱤᱭᱟᱜ ᱠᱟᱱ ᱛᱟᱦᱮᱸᱫ ᱾ ᱟᱡ ᱜᱤᱫᱽᱨᱟᱹ ᱚᱠᱛᱚ ᱨᱮ ᱜᱮ ᱟᱡ ᱵᱟᱵᱟ ᱫᱚᱭ ᱵᱚᱸᱜᱟ ᱛᱟᱞᱟ ᱞᱮᱱᱟ ᱛᱟᱦᱮᱸᱫ, ᱢᱮᱱᱠᱷᱟᱱ ᱟᱡ ᱠᱟᱠᱟ ᱠᱚᱨᱢᱟ ᱵᱷᱩᱴᱤᱭᱟ ᱟᱜ ᱥᱟᱨᱦᱟᱣᱱᱟ ᱛᱮ ᱥᱴᱹ ᱡᱟᱵᱷᱤᱭᱚᱨ ᱥᱠᱩᱞ, ᱯᱟᱠᱭᱚᱝ ᱨᱮ ᱯᱟᱲᱦᱟᱣᱜ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱙ ᱥᱮᱨᱢᱟ ᱩᱢᱮᱨ ᱨᱮ ᱜᱮ ᱥᱯᱚᱨᱴᱥ ᱚᱛᱷᱚᱨᱤᱴᱤ ᱚᱯᱷ ᱤᱱᱰᱤᱭᱟ ᱯᱟᱦᱴᱟ ᱠᱷᱚᱱ ᱥᱠᱚᱞᱟᱨᱥᱤᱯ ᱮ ᱧᱟᱢ ᱞᱮᱫ ᱛᱟᱦᱮᱸᱫ, ᱚᱱᱟᱛᱮ ᱜᱟᱝᱴᱚᱠ ᱨᱮᱱᱟᱜ ᱛᱟᱥᱷᱤ ᱱᱟᱢᱜᱽᱭᱟᱞ ᱟᱠᱟᱰᱮᱢᱤ ᱨᱮ ᱫᱟᱣ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱤᱧᱚᱛᱤᱭᱟᱹ ᱪᱤᱸᱰᱩ ᱠᱷᱮᱞᱚᱸᱰᱤᱭᱟᱹ